[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000003", "text": "Dunlop Europe toob turule uue universaalrehvi RoadSmart III, mille juhitavus ja haarduvus kuival teel u\u0308letab nelja konkurendi keskmist tulemust 10 protsendiga**. Rehv tuleb mu\u0308u\u0308gile 16 erinevas mo\u0303o\u0303dus."}, {"text_idx": "#000004", "text": "Rehvi arendati po\u0303hjalikult Dunlopi Euroopa motoarenduskeskuses Prantsusmaal, mille tulemusena on uus rehv erakordselt vastupidav \u2013 so\u0303ltumatute testiandmete ja\u0308rgi u\u0308letab rehvi la\u0308biso\u0303idu potensiaal peamiste konkurentide keskmise lausa 82 protsendiga*. Rehvil on head juhitavuse ja haarduvuse na\u0308itajad nii kuival kui ma\u0308rjal teel."}, {"text_idx": "#000005", "text": "Rehvi RoadSmart III muljetavaldavad testitulemused on saavutatud peamiselt ta\u0308nu neljale tehnoloogilisele uuendusele."}, {"text_idx": "#000006", "text": "Rehvil on uus ta\u0308iustatud soonenurkadega turvisemuster. Soonenurgad aitavad optimeerida turvise ja\u0308ikust, tagades vo\u0303rdse kulumise, et rehvi sooritusvo\u0303ime pu\u0308siks kogu rehvi kasutusea jooksul ko\u0303rgel tasemel."}, {"text_idx": "#000007", "text": "Unikaalne po\u0303imuvate soontega turvis (iGT)"}, {"text_idx": "#000008", "text": "Uudne turvise disain tagab vee kiire ja to\u0303husa eemaldamise, et haarduvus ja juhitavus ei va\u0308heneks isegi siis, kui rehv on kulunud. Sellise rehvimustriga juhitakse vett a\u0308ra to\u0303husamalt kui varasema mudeli puhul, ning seda eriti suurematel kiirustel."}, {"text_idx": "#000009", "text": "Nanotehnoloogial po\u0303hinev uue po\u0303lvkonna rehvisegu"}, {"text_idx": "#000010", "text": "Parima rehvisegu leidmiseks testiti 53 erinevat segu, et leida ta\u0308iuslik kombinatsioon ku\u0308lgede ja keskosa vahel."}, {"text_idx": "#000011", "text": "Ta\u0308iustatud MultiTread rehvisegu on eriti kulumiskindel ja sisaldab kolme polu\u0308meeri segu, mida on ta\u0308iustatud ko\u0303rge dispersiooniga ra\u0308nidioksiidi nanoosakestega. Selline rehvisegu suurendab la\u0308biso\u0303itu, parandades samas ma\u0308rkimisva\u0308a\u0308rselt rehvi haarduvust ma\u0308rjal teel. Rehv on madalatel temperatuuridel paindlikum, suurendades juhi kindlustunnet. Keskosa rehvisegu po\u0303hineb pikemal polu\u0308meeril. mis suurendab rehvi nakkuvust."}, {"text_idx": "#000013", "text": "Rehvil on viskooskihtidest karkass, mis suurendab rehvi juhitavust ning u\u0308htlustab kuluvust kogu rehvi ulatuses, aidates ma\u0308rkimisva\u0308a\u0308rselt suurendada rehvi la\u0308biso\u0303itu. Lisaks lu\u0308hendab selline karkassi disain rehvi soojenemisaega, mis u\u0308htlustab ku\u0308lma ja sooja ilmaga vajalikku roolimisjo\u0303udu."}, {"text_idx": "#000014", "text": "RoadSmart III rehvid tulevad turule 16 mo\u0303o\u0303dus. Kahes po\u0303himo\u0303o\u0303dus tagarehvide \u2013 180/55ZR17 ja 190/55ZR17 \u2013 puhul on vo\u0303imalik valida erinevate konstruktsioonide vahel, kas standardse tagarehvi, mis sobib rasketele GT ratastele ja keskmise kaaluga mootorratastele, vo\u0303i SP (Sport) variandi, mis sobib kergematele ratastele ja sportratastele."}, {"text_idx": "#000015", "text": "Dunlop Europe Moto turundusjuht Andy Marfleet selgitas kui olulised on sellised uuendused universaalrehvide kategoorias. \u201cUniversaalrehv peab olema suurepa\u0308rase sooritusvo\u0303imega kogu rehvi kasutusea. So\u0303ltumatu test on na\u0308idanud, et RoadSmart III edestab konkurente haarduvuse ja juhitavusega kuival teel ning on ka suurepa\u0308raste la\u0308biso\u0303idu na\u0308itajatega,\u201c ra\u0308a\u0308kis Marfleet."}, {"text_idx": "#000016", "text": "Dunlop on u\u0308ks maailma juhtivaid tippklassi luksus- ja sportautorehvide (HP ja UHP) tootjaid, kes on vo\u0303itnud motospordimaailmas sa\u0308ravaid tiitleid. Dunlop Europe on tehniline partner ja\u0308rgmistele meeskondadele: kestvusso\u0303idus Suzuki Endurance Race Team, Honda Racing ja GMT94, MXGP-klassis Kawasaki ja Team HRC, ning ametlik rehvitarnija FIM-i Moto2 ja Moto3 klassi maailmameistrivo\u0303istlustel. Dunlop on kasutanud vo\u0303iduso\u0303iduradadel saadud kogemusi igapa\u0308evaso\u0303iduks mo\u0303eldud rehvide tehnoloogiliste uuenduste jaoks."}, {"text_idx": "#000017", "text": "Dunlop Europe\u2019i rehvidega vo\u0303ideti esimesed 500cc klassi mootorrataste maailmameistrivo\u0303istlused 1949. aastal ning Dunlop Europe valitses sarja ka ja\u0308rgmiste aastaku\u0308mnete jooksul. 1991. aastal vo\u0303itis Dunlop Europe\u2019i rehvidega varustatud mootorratas esimese kolmest u\u0308ksteisele ja\u0308rgnenud Superbike\u2019i MM-tiitlist ja 2008. aastal to\u0303i Marco Simoncelli Dunlop Europe\u2019ile 200. ja\u0308rjestikuse 250cc GP-vo\u0303idu. Selles sarjas on Dunlop Europe olnud vo\u0303idukas 17 maailmameistrivo\u0303istlustel. 2010. aastal sai Dunlop Moto2 klassi ja 2012. aastal ka Moto3 klassi ainsaks rehvitarnijaks ja partnerlust Dornaga Moto2 ja Moto 3 klassi vo\u0303iduso\u0303itude varustamiseks rehvidega uuendati ka 2015. aastaks ja ja\u0308rgmisteks hooaegadeks."}, {"text_idx": "#000018", "text": "Dunlop Europe\u2019i meeskonnad ja so\u0303itjad on valitsenud ka kestvusso\u0303ite. Alates 2002. aastast on 12 kestvusso\u0303idu maailmameistritiitlist 10 vo\u0303idetud Dunlop Europe\u2019i rehvidega. Ka John McGuinness on saanud ko\u0303ik oma Mani saare TT-vo\u0303istluste vo\u0303idud just nende rehvidega. Dunlop Europe on niisiis vo\u0303itnud ko\u0303ik suurimad mootorrattavo\u0303iduso\u0303itude auhinnad GP maailmameistrivo\u0303istlustest Mani saare TT-vo\u0303iduso\u0303iduni ning Superbike- ja Supersport-klassi maailmameistrivo\u0303istlustest kestvusso\u0303idu maailmameistrivo\u0303istlusteni. Samuti on Dunlop saavutanud u\u0308leu\u0308ldist edu motokrossis ja muudel maastikuso\u0303iduvo\u0303istlustel."}, {"text_idx": "#000026", "text": "Yamahakeskus toetab ja\u0308tkuvalt nii motokrossi meistrivo\u0303istluseid kui ka Team Estoniat"}]